Det var en lokal stamme, Palaiyar som først bosatte seg i Kodaikanal. Det er fra denne stammen vi har den tidligste kjente beretning om Kodaikanal og også om Palanihøyden som finnes i tamilsk litteratur . Dagens Kodaikanal ble etablert av amerikanske misjonærer og tjenestemenn i den britiske koloniadministrasjonen i 1845, et sted hvor de kunne finne hvile og avslapping fra heten og tropesykdommer. På 1900-tallet var det bare få av den indiske eliten som benyttet seg av stedet.